**Criterii specifice de departajare la Olimpiada de Limba rusă modernă-etapa judeţeană**

Comisia judeţeană de organizare, evaluare şi soluţionare a contestaţiilor a Olimpiadei de Limba rusă modernă a decis ,în situaţia în care punctajele finale sunt egale, aplicarea următoarelor criterii de departajare, în vederea acordării unui singur premiu/clasă/regim de studiu al limbii, conform **Regulamentului privind organizarea şi desfăşurarea olimpiadei naţionale de limbă rusă modernă** **–Clasele VII – XII, nr.24717 /16.01.2019 art. 5 , alin 2:**

**,,(2) La nivel liceal,** selecţia participanților la olimpiadă, indiferent de etapă, se va face obiectiv şi imparţial, pe secțiune/subsecțiune/nivel/clasă, cu respectarea prevederilor din *Metodologia-cadru* și ale prezentului regulament specific. La oricare etapă a olimpiadei de limba rusă modernă, un elev participant poate obține maximum 100 de puncte. La primele două etape – pe școală și locală, calificarea la etapa superioară se face prin acumularea a **minimum 70 de puncte** la proba scrisă a fiecărei etape. La etapa județeană/a sectoarelor municipiului București se califică pentru etapa a doua de selecție, elevii care obțin cel puțin **75 de puncte** la proba scrisă. La etapa națională a olimpiadei de limbă rusă modernă se pot califica participanții la etapa județeană/a sectoarelor municipiului București care au un punctaj final de minimum **80 de puncte**, în limita locurilor alocate județului/ sectoarelor municipiului București respectiv pentru fiecare secțiune/nivel/an de studiu.’’

**CRITERII SPECIFICE DE DEPARTAJARE**

**Art.6. (1)** La etapele județeană/a sectoarelor municipiului București și națională, în cazul egalității de puncte între candidații aflați pe ultimul/ultimele locuri calificabil/calificabile, comisia de organizare și evaluare pentru etapa respectivă va afișa, cu cel puțin cinci zile înainte de desfășurarea fiecărei probe, criteriile specifice de departajare, după cum urmează:

* pentru clasele a VII-a și a VIII-a:

- punctajul de la proba scrisă;

- punctajul aferent elaborării eseului;

* pentru clasele a IX-a, a X-a, a XI-a și a XII-a:

- punctajul de la proba scrisă;

- punctajul aferent elaborării eseului;

**(2**) În cazul în care și după aplicarea acestor criterii egalitatea se menține, se va proceda la organizarea unei probe de baraj, cu o structură identică celei specifice pentru testarea competenței gramaticale.